Forestil dig, at tre voldgiftsadvokater bestemmer, hvorvidt og i hvilket omfang den danske stat skal betale erstatning til amerikanske virksomheder og aktionærer for offentlig regulering.

Det kan blive resultatet af den resolution, Europaparlamentet for nylig vedtog i forbindelse med de igangværende forhandlinger om en transatlantisk handels- og investerings partnerskabsaftale, TTIP.

Parlamentets resolution er vag og kan fortolkes på flere måder. Men som udgangspunkt giver den rig lejlighed for EU-kommissionen til at inkludere bestemmelser i TTIP om det, der kaldes for investor-to-state dispute settlement (ISDS).